ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
உலகின் மிகப்பெரிய கொவிட்-19 தடுப்பு மருந்து விநியோகம் தொடங்கப்பட்ட இந்தியாவின் வரலாற்று சிறப்புமிக்க நாள் இன்று
கொவிட்-19 பெருந்தொற்றுக்கு எதிரான இந்தியாவின் போரில் இன்றைய தினம் ஒரு மிக முக்கியமான நாளாகும். கொவிட்-19 தடுப்பு மருந்தை இந்தியா முழுவதும் வழங்கும் நடவடிக்கையை காணொலி மூலம் பிரதமர் திரு நரேந்திர மோடி இன்று தொடங்கி வைத்தார்.
இந்தியாவில் தற்போதுள்ள கொரோனா பாதிப்புகள் மேலும் குறைந்து இதுவரை பதிவான மொத்த பாதிப்புகளில் வெறும் 2%, அதாவது 211033 ஆக உள்ளது. இதற்கு முன்னர் 2020 ஜூன் 29 அன்று பாதிப்புகளின் எண்ணிக்கை இந்த அளவில்  இருந்தது.
இதுவரை குணம் அடைந்தவர்களின் எண்ணிக்கை 96 சதவீதத்தை கடந்து 96.56% என்னும் அளவில் உள்ளது. குணமடைந்தோரின் எண்ணிக்கை ஒரு கோடியை  தாண்டியுள்ளது.
நாட்டில் உள்ள 25 மாநிலங்கள் மற்றும் யூனியன் பிரதேசங்கள் 5 ஆயிரத்துக்கும் குறைவான பாதிப்புகளை கண்டு வருகின்றன. இந்த மாநிலங்கள், யூனியன் பிரதேசங்களில் உள்ள பாதிப்புகளின் எண்ணிக்கை தற்போதைய மொத்த பாதிப்புகளில் வெறும் 15 சதவீதமாகும்.
குணமடைந்தவர்களில் 81.94 சதவீதம் பேர் 10 மாநிலங்கள் மற்றும் யூனியன் பிரதேசங்களில் இருக்கின்றனர். நாட்டிலேயே கேரளாவில் தான் தினசரி குணமடைதல்கள் எண்ணிக்கை  அதிகமாக உள்ளது. மகாராஷ்டிராவில் கடந்த 24 மணி நேரத்தில் 3500 பேரும் சத்தீஸ்கரில் 1009 நோயாளிகளும் குணமடைந்துள்ளனர்.
புதிய பாதிப்புகளில் 80.81 சதவீதம் 8 மாநிலங்கள் மற்றும் யூனியன் பிரதேசங்களில் இருக்கின்றன. நாட்டிலேயே கேரளாவில் தான் தினசரி பாதிப்புகள் எண்ணிக்கை  அதிகமாக உள்ளது. மகாராஷ்டிராவில் கடந்த 24 மணி நேரத்தில் 3145 புதிய பாதிப்புகளும் மேற்கு வங்கத்தில் 708 பாதிப்புகளும் கண்டறியப்பட்டுள்ளன.
கடந்த 24 மணி நேரத்தில் 175 பேர் உயிரிழந்துள்ளனர். மகாராஷ்டிராவில் 45 பேரும், கேரளாவில் 23 நபர்களும், மேற்கு வங்கத்தில் 16 பேரும் உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1689018
-----
(
அறிவியல் மற்றும் தொழில்நுட்பத்துறை
அணு ஆயுதங்களின் பாதிப்பை, தூசி துகள்கள் குறைக்கும்: இந்திய பெண் விஞ்ஞானி கண்டுபிடிப்பு
அணு ஆயுதங்களின் பாதிப்பை, தூசி துகள்கள் குறைக்கும் என்பதை இந்தியாவைச் சேர்ந்த பெண் விஞ்ஞானி டாக்டர் மீரா சதா நிருபித்துள்ளார்.
பெண் விஞ்ஞானிகள் மற்றும் தொழில்நுட்ப நிபுணர்கள் தங்களின் குடும் சூழல்களால் ஆராய்ச்சி படிப்புகளை பாதியில் நிறுத்தி விட்டு, பின்பு மீண்டும் தொடர்ந்தாலும், அதற்கான வாய்ப்புகளை அறிவியல் மற்றும் தொழில் நுட்புதுறை வழங்குகிறது.
நேதாஜி சுபாஷ் தொழில்நுட்ப மையத்தை சேர்ந்த டாக்டர் மீராத சதா, ஓராண்டு இடைவெளிக்குப்பின் தனது ஆராய்ச்சியை தொடர்ந்தார். அணு ஆயுதங்களின் பாதிப்பை, தூசி துகள்கள் மூலம் குறைக்க முடியும் என்பதை இவர் தனது ஆய்வின் மூலம் நிருபித்துள்ளார்.
லண்டனின் சமீபத்தில் வெளியிடப்பட்ட இவரது ஆய்வு கட்டுரையில், அணு குண்டு வெடிப்பு நிகழும் போது, அதன் சுற்றளவில் ஏற்படும் பாதிப்புகளை, தூசி துகள்கள் செலுத்தி குறைக்க முடியும் என்பது குறித்து விளக்கப்பட்டுள்ளது.
இது குறித்து டாக்டர் சதா கூறுகையில், ‘‘ எனது பி.எச்.டி ஆய்வின் போது, அணு குண்டுவின் அதிர்வலைகளையும், அவற்றின் பாதிப்பை, தூசி துகள்கள் குறைப்பது பற்றியும் ஆராய்ந்தேன். ‘ஆன்மீகத்தை நோக்கிய அறிவியல்’என்ற புத்தகத்தில், அணு குண்டுவின் கதிரியக்க பாதிப்பை, செயல் இழக்கச் செய்யும் வகையில், மற்றொரு குளிர்ச்சியான குண்டை அறிவியலால் உருவாக்க முடியுமா? என முன்னாள் குடியரசுத் தலைவர் டாக்டர் அப்துல் கலாம், கேட்டிருந்தார். இந்த கேள்விதான், என்னை இந்த ஆராய்ச்சி குறித்த சிந்திக்க வைத்தது’’ என்று டாக்டர் மீரா சதா கூறினார்.
இந்த ஆய்வுக் கட்டுரையை கீழ்கண்ட இந்த இணைப்பில் பார்க்கலாம். [Publications link: https://royalsocietypublishing.org/doi/10.1098/rspa.2020.0105
மேலும் தகவல்களுக்கு, டாக்டர் மீரா சதாவை, meerachadha01[at]gmail[dot]com என்ற இ-மெயில் தொடர்பு கொள்ள முடியும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663977
பாதுகாப்பு அமைச்சகம்
எல்.சி.ஏ திட்டத்தின் சி.ஏ.எஸ் மறுஆய்வு
இலகுரகப் போர் விமான  திட்டத்தின் நிலை குறித்து விமானப்படை தலைமை தளபதி ஏர் சீஃப் மார்ஷல் வி.ஆர்.சவுத்ரி நேற்று விமான தலைமையகத்தில் ஆய்வு செய்தார். பாதுகாப்பு அமைச்சகம், டிஆர்டிஓ, எச்ஏஎல் மற்றும் ஏடிஏ ஆகியவற்றின் மூத்த அதிகாரிகளும் கலந்து கொண்டனர். நடவடிக்கைகளைத் தொடங்கிய சி.ஏ.எஸ், எல்.சி.ஏ அதன் விமானக் கப்பற்படையை உள்நாட்டுமயமாக்குவதற்கான இந்திய விமானப்படையின்  முயற்சிகளுக்கு ஏற்றதாக இருந்தது என்பதை வெளிப்படுத்தியது. தேசிய முக்கியத்துவம் வாய்ந்த இந்தத் திட்டத்தின் தன்மையைக் கருத்தில் கொண்டு, அதன் வெற்றிக்கு சம்பந்தப்பட்ட அனைத்து தரப்பினரும் ஒரு கூட்டு அணுகுமுறையைக் கடைப்பிடிக்க வேண்டியது அவசியம் என்று அவர் கூறினார். இந்தத் திட்டம் நாட்டின் தற்சார்பு இந்தியா மற்றும் மேக் இன் இந்தியா முன்முயற்சிகளுக்கு முன்னோடியாக இருந்து வருகிறது. மிக முக்கியமாக, விண்வெளித் துறையில் இந்தியாவின் தன்னிறைவுக்கு இது ஒரு சான்று என அவர் தெரிவித்தார்.
எல்.சி.ஏ எம்.கே 1 தவிர, 83 எல்.சி.ஏ எம்.கே -1 ஏ விமானங்களும் 2021 ஆம் ஆண்டில் இந்திய விமானப்படையால் ஒப்பந்தம் செய்யப்பட்டுள்ளன. எல்.சி.ஏவின் இந்த மேம்பட்ட விநியோகம் ஃபிப்ரவரி 2024 க்குள் தொடங்கும் என்று எச்.ஏ.எல் தலைவர் மற்றும் நிர்வாக இயக்குநர் அங்கிருந்தவர்களுக்கு உறுதியளித்தார்.
இந்த உத்தரவாதங்களின் அடிப்படையில், எல்.சி.ஏ எம்.கே 1 ஏ அடுத்த ஆண்டு தொடக்கத்தில் இந்திய விமானப்படையின் செயல்பாட்டுத் தளங்களில் ஒன்றில் புதிதாக உயர்த்தப்பட்ட ஸ்குவாட்ரனில் சேர்க்கப்படலாம் என்று சிஏஎஸ் சுட்டிக்காட்டியது. ஆய்வின் போது கொண்டு வரப்பட்ட திட்டங்களில் தாமதங்கள் இருந்தபோதிலும், சிஏஎஸ் அனைத்து பங்குதாரர்களின் முயற்சிகளையும் பாராட்டியதுடன், எல்.சி.ஏ திட்டத்தில் இருந்து கற்றுக்கொண்ட பாடங்களை எதிர்கால உள்நாட்டு வடிவமைப்பு மற்றும் மேம்பாட்டுத் திட்டங்களில் இணைக்க வேண்டியதன் அவசியத்தை வலியுறுத்தியது. அதிகத் திறன் கொண்ட மாறுபாட்டை சரியான நேரத்தில் வழங்குவதன் மூலம், எல்.சி.ஏ எம்.கே 1 ஏ முன்னோக்கிய தளங்களில் அதிகரித்த பணியமர்த்தல்களைக் காண வாய்ப்புள்ளது, மேலும் வரும் நாட்களில் சர்வதேச பயிற்சிகளில் பங்கேற்க வாய்ப்புள்ளது.
நிதி அமைச்சகம்
அக்னி வீரர்களுக்கு உதவும் வகையில் பொதுத்துறை வங்கிகள், காப்பீட்டு நிறுவனங்கள் & நிதி நிறுவனங்கள் உடன் நிதிச் சேவைகள் துறை ஆலோசனை
கடன் வசதிகள், அரசு திட்டங்கள் மற்றும் காப்பீட்டு தொகுப்பு ஆகியவை மூலம் அக்னி வீரர்களுக்கு பொதுத்துறை வங்கிகள், காப்பீட்டு நிறுவனங்கள் & நிதி நிறுவனங்கள் உதவ உள்ளன
மத்திய அமைச்சரவை 2022 ஜூன் 14 ஆம் தேதி ஆயுதப் படைகளில் இணைவதற்கான ’அக்னிபத்’ என்ற திட்டத்தை அறிவித்தது. இதில் தேர்வு செய்யப்படும் வீரர்கள் அக்னி வீரர்கள் என்று அழைக்கப்படுவர். அக்னிபத் திட்டம் இளைஞர்கள் தேசப்பற்றுடன் ஆயுதபடைகளில் இணைந்து 4 ஆண்டுகள் இணைந்து சேவையாற்ற வழிவகை செய்கிறது. ஆயுதப் படைகளில் இளைஞர்கள் இணைந்து பணியாற்றும் வகையில் இத்திட்டம் வடிவமைக்கப்பட்டுள்ளது.
அக்னி வீரர்கள் தங்களது பணிக்காலத்தை நிறைவு செய்த பிறகு அவர்களுக்கு வழங்கப்பட இருக்கும் நன்மை தரும் திட்டங்கள் குறித்து பொதுத்துறை வங்கிகள், காப்பீட்டு நிறுவனங்கள் & நிதி நிறுவனங்கள் தலைமைச் செயல் அதிகாரிகள் உடன் நிதிச் சேவைகள் துறை செயலர் இன்று ஆலோசனை நடத்தினார். இக்கூட்டத்தில் ராணுவ விவகாரங்கள் துறை இணை செயலர் அக்னிபத் திட்டத்தின் முக்கிய அம்சங்கள் குறித்து எடுத்துரைத்தார்.
அக்னி வீரர்களின் கல்வி மற்றும் திறனுக்கு ஏற்ப அவர்களுக்கு சலுகைகள் / தளர்வுகள் ஆகியவற்றின் மூலம் பொருத்தமான வேலை வாய்ப்புகளை வழங்க பொதுத்துறை வங்கிகள், காப்பீட்டு நிறுவனங்கள் & நிதி நிறுவனங்கள் ஆராய வேண்டுமென இந்த கூட்டத்தில் முடிவெடுக்கப்பட்டது.
மேலும், அக்னி வீரர்களுக்கு திறனை மேம்படுத்த கடன் வசதிகள், வணிகம் மேற்கொள்வதற்கும், சுய தொழில் அமைப்பதற்குமான கல்வி ஆகியவற்றீன் மூலம் அவர்களுக்கு உதவுவதற்கான சாத்தியக் கூறுகளை வங்கிகள் ஆராய வேண்டும் எனவும் முடிவெடுக்கப்பட்டது. முத்ரா, ஸ்டாண்ட் அப் இந்தியா ஆகிய அரசு திட்டங்கள் மூலமும் அக்னி வீரர்களுக்கு ஆதரவு அளிக்கப்படும்.
சுகாதாரம் மற்றும் குடும்ப நலத்துறை அமைச்சகம்
புதிய வகை கொரோனாவால் இது வரை 38 பேர் பாதிக்கப்பட்டுள்ளனர்
இங்கிலாந்தில் கண்டறியப்பட்ட புதிய வகை கொரோனா தொற்றால் இது வரை 38 பேர் பாதிக்கப்பட்டுள்ளனர்.
இவர்களில் பத்து பேர் பெங்களூரு நிமான்ஸ் மருத்துவமனையிலும், மூன்று பேர் ஹைதராபாத் சிசிஎம்பியிலும், ஐந்து நபர்கள் புனேவில் உள்ள என் ஐ வியிலும், 11 பேர் தில்லி ஐஜிஐபியிலும், எட்டு நபர்கள் புதுதில்லி என் சி டி சியிலும், ஒருவர் கொல்கத்தா என் சி பி ஜியிலும் சிகிச்சை பெறுகின்றனர்.
என் சி பி எஸ், இன்ஸ்டெம், பெங்களூரு, சி டி எஃப் டி ஹைதராபாத், ஐ எல் எஸ் புவனேஸ்வர் மற்றும் என் சி சி எஸ் புனே ஆகியவற்றில் இதுவரை இங்கிலாந்து கொரோனா வகை பாதிப்பு கண்டறியப்படவில்லை.
ஜீன் வகைப்படுத்தலுக்காக உறுதி செய்யப்பட்டுள்ள மாதிரிகள் பத்து இன்சாகோஜ் ஆய்வகங்களில் பரிசோதிக்கப் படுகின்றன. இவை என் ஐ பி எம் ஜி கொல்கத்தா, ஐ எல் எஸ் புவனேஸ்வர், என் ஐ வி புனே, என் சி சி எஸ் புனே, சிசிஎம்பி ஹைதராபாத், சி டி எஃப் டி ஹைதராபாத், இன்ஸ்டெம் பெங்களூரு, நிமான்ஸ் பெங்களூரு, ஐ ஜி ஐ பி தில்லி மற்றும் என் சி டி சி தில்லி ஆகும்.
தொற்று உறுதி செய்யப்பட்டுள்ள அனைத்து நபர்களும் மருத்துவ மையங்களில் உள்ள தனி அறைகளில் தொடர்புடைய மாநில அரசுகளால் தனிமைப்படுத்தப்பட்டு உள்ளனர். அவர்களின் நெருங்கிய தொடர்புகளும் தனிமைப்படுத்தப்பட்டு உள்ளனர். அவர்களுடன் பயணம் செய்தவர்கள், குடும்ப தொடர்புகள் மற்றும் இதர நபர்களை கண்டறிவதற்காக விரிவான தொடர்பு கண்டறிதல் நடவடிக்கைகள் நடைபெற்று வருகின்றன. இதர மாதிரிகளின் வரிசைப்படுத்தலும் நடைபெற்று வருகிறது.
நிலைமை கூர்ந்து கண்காணிக்கப்பட்டு, மேம்படுத்தப்பட்ட கண்காணிப்பு, தடுப்பு, பரிசோதனை மற்றும் மாதிரிகளை இன்சாகோஜ் ஆய்வகங்களுக்கு அனுப்புவதற்காக மாநிலங்களுக்குத் தொடர்ந்து அறிவுரை வழங்கப்பட்டு வருகிறது.
சுகாதாரம் மற்றும் குடும்ப நலத்துறை அமைச்சகம்
உலகளாவிய சிறுதானிய 2- நாள் மாநாட்டின் ஒரு பகுதியாக இந்திய உணவு பாதுகாப்பு மற்றும் தரச்சான்று ஆணையம் தொழில்நுட்ப அமர்வுகளை நடத்தியது
உலகளாவிய சிறுதானிய 2- நாள் மாநாட்டின் ஒரு பகுதியாக இந்திய உணவு பாதுகாப்பு மற்றும் தரச்சான்று ஆணையம் தொழில்நுட்ப அமர்வுகளை நடத்தியது.
வரும் காலத்தில் இளைய சமுதாயத்தினர் சிறுதானிய உணவை முக்கிய உணவாக எடுத்துக்கொள்வதற்கு புத்தாக்கம், செயலாக்கம் மற்றும் சந்தைப்படுத்துதல் போன்ற நடவடிக்கைகள் மேற்கொள்ளப்பட்டு வருவதாக உலகம் முழுவதிலும் இருந்து வந்துள்ள நிபுணர்கள் மற்றும் இந்தத் தொழில்துறையின் உறுப்பினர்கள் மத்திய சுகாதாரம் மற்றும் குடும்ப நல்வாழ்வுத்துறை அமைச்சகத்தின் சார்பில் நடத்தப்பட்ட இந்த மாநாட்டில் தெரிவித்துள்ளனர்.
இந்த மாநாட்டை பிரதமர் திரு நரேந்திர மோடி தொடங்கிவைத்தார். அதன் பின்னர், இந்திய உணவு பாதுகாப்பு மற்றும் தரச்சான்று ஆணையம் தொழிநுட்ப அமர்வுகளை நடத்தியதன் மூலம், சிறுதானிய பயிர்கள் குறித்த விழிப்புணர்வு மற்றும் ஊக்குவித்தல் நடவடிக்கைகள் குறித்து விரிவாக விவாதிக்கப்பட்டது.
SM/GS/RS/KRS
(Visitor Counter : 70
குடியரசுத் தலைவர் செயலகம்
ராம நவமியை முன்னிட்டு குடியரசுத் தலைவர் வாழ்த்து
ராம நவமியை முன்னிட்டு குடியரசுத் தலைவர் திருமதி திரௌபதி முர்மு நாட்டு மக்களுக்கு வாழ்த்து தெரிவித்துள்ளார்.
குடியரசுத் தலைவர் வெளியிட்டுள்ள வாழ்த்துச் செய்தியில், ”பகவான் ராமனின் பிறந்த நாளாக கொண்டாடப்படும் இந்த விழா தன்னலமற்ற சேவையை உணர்த்துகிறது. அன்பு, கருணை. மனிதநேயம் மற்றும் தியாகத்தை பின்பற்ற நம்மை தூண்டுகிறது. கண்ணியமான மற்றும் ஒழுக்கமான வாழ்க்கையை பகவான் ராமரின் வாழ்வு நமக்கு கற்றுக் கொடுக்கிறது. ராமரின் லட்சியங்களை உள்வாங்கி அனைத்து துறைகளிலும் இந்தியாவை சிறந்த தேசமாக உருவாக்க அர்ப்பணிப்புடன் செயலாற்றுவோம்” என்று கூறியுள்ளார்.
நிதி அமைச்சகம்
வரி ஏய்ப்பு தொடர்பாக ஜம்மு காஷ்மீரில் வருமானவரித்துறை சோதனை
ஜம்மு காஷ்மீரின் ஸ்ரீநகரில் செயல்படும் பிரபல குழுமம் ரியல் எஸ்டேட், கட்டுமானம், ஹோட்டல் தொழில், கைவினைப் பொருட்கள், கார்பட் விற்பனை உட்பட பல தொழில்களை நடத்தி வருகிறது. இந்த குழுமம், தங்களின் உண்மையான வருமானத்தை கணக்கு காட்டாமல் இருந்துவந்தது. இதையடுத்து இந்த குழுமத்துக்கு சொந்தமாக ஸ்ரீநகரில் உள்ள 15 அலுவலகங்கள் மற்றும் வீடுகள், தில்லியில் உள்ள ஒரு கட்டிடம் ஆகியவற்றில் வருமானவரித்துறையினர் சோதனை நடத்தினர்.
இந்த சோதனையின் போது ரூ.1.82 கோடி ரொக்கபணம், ரூ.74 லட்சம் மதிப்பில் தங்க நகைகள் பறிமுதல் செய்யப்பட்டன. ரூ.105 கோடிக்கு கணக்கில் காட்டப்படாத முதலீடுகள் மற்றும் பணபரிவர்த்தனைகள் கண்டுபிடிக்கப்பட்டன.
இந்த குழுமத்துக்கு சொந்தமாக ஸ்ரீநகரில் 75,000 சதுர அடியில் மிகப் பெரிய வணிக வளாளகம் உள்ளது. இங்கு ரூ.25 கோடிக்கு முதலீடு செய்யப்பட்டுள்ளதற்கான ஆதாரங்கள் கண்டுபிடிக்கப்பட்டன. ஆனால், வருமானவரி கணக்கை, இந்த குழுமம் தாக்கல் செய்யவில்லை.
ஸ்ரீநகரில் 6 அடுக்குமாடி குடியிருப்புகளையும், இந்நிறுவனம் கட்டி வருகிறது. இவற்றில் 50 வீடுகள் அடங்கிய 2 அடுக்குமாடி குடியிருப்புகள் முடிவடைந்து விட்டன. ஆனால், இது குறித்தும் வருமானவரி கணக்கு தாக்கல் செய்யப்படவில்லை. இத்திட்டத்தில் ரூ.20 கோடி, கணக்கில் காட்டப்படாத பணம் முதலீடு செய்யப்பட்டுள்ளது.
இது தவிர பள்ளி மற்றும் அறக்கட்டளை ஒன்றையும் இந்த குழுமம் நடத்துகிறது. இந்த அறக்கட்டளை வருமானவரி சட்டத்தின் கீழ் பதிவு செய்யப்படவில்லை. இந்த அறக்கட்டளையில் இருந்து குறிப்பிடத்தக்க அளவில் பணம் எடுத்து, இதர தொழில்களுக்கும், குழுமத்தின் தனிப்பட்ட செலவுகளுக்கும் பயன்படுத்தப்பட்டுள்ளதை, அறக்கட்டளை நிர்வாகி ஒருவர் ஒப்புக் கொண்டுள்ளார். இந்த குழுமம் நடத்தும் பள்ளியிலும் ரூ.10 கோடி அளவுக்கு முதலீடு செய்யப்பட்டுள்ளது கண்டுபிடிக்கப்பட்டது. இந்த குழுமத்துக்கு 3 லாக்கர்கள் இருப்பது கண்டுபிடிக்கப்பட்டுள்ளது. இந்த குழுமத்தின் மொத்த சொத்துக்கள், மதிப்பிடப்பட்டு வருகின்றன.
இந்த குழுமத்தின் மொத்த மதிப்புகளை மதிப்பீடு செய்த இன்ஜினியரிங் நிறுவனம், கடந்த 6 ஆண்டுகளாக சொத்து மதிப்பீடு செய்ததற்கு, ரூ.4 கோடி கட்டணம் பெற்றுள்ளது. குழுமத்தின் சொத்துக்களை வங்கியில் அடமானம் வைத்து ஜம்மு & காஷ்மீர் வங்கியில் அதிகளவு கடன் பெறும் வகையில் இந்த சொத்தக்கள் மதிப்பீடு செய்யப்பட்டுள்ளன. பல கடன்கள், வராக் கடன்களாக மாறியுள்ளன. இந்த சொத்துக்களும் பறிமுதல் செய்யப்பட்டுள்ளன. இந்த குழுமத்தின் சொத்து மதிப்பீடு செய்த, இன்ஜினியரிங் நிறுவனமும், வருமானவரி கணக்கை தாக்கல் செய்யவில்லை என்பது குறிப்பிடத்தக்கது.
இது குறித்து வருமானவரித்துறை மேலும் விசாரணை நடத்திவருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666940
பிரதமர் அலுவலகம்
இலங்கை அதிபர் மற்றும் பிரதமருடன் பிரதமர் தொலைபேசி உரையாடல்
பிரதமர் திரு நரேந்திர மோடியின் பிறந்த நாளான இன்று இலங்கை அதிபர் மேன்மைமிகு திரு கோத்தபய ராஜபக்ச மற்றும் இலங்கை பிரதமர் மேன்மைமிகு திரு மகிந்த ராஜபக்ச ஆகியோர் அவரை தொலைபேசியில் தொடர்பு கொண்டு வாழ்த்து தெரிவித்தனர்.
அண்டை நாடுகளுக்கிடையேயான உறவை மேலும் வலுப்படுத்துவதற்கான தங்களது அவா மற்றும் உறுதியை இரு இலங்கை தலைவர்களும் வெளிப்படுத்தினர். கொவிட் பெருந்தொற்றுக்கு எதிரான ஒன்றிணைந்த போர் உட்பட தொடர் இருதரப்பு ஒத்துழைப்புக்கு அவர்கள் பாராட்டு தெரிவித்தனர்.
தங்களது மனமார்ந்த வாழ்த்துகளுக்காக இரு தலைவர்களுக்கும் நன்றி தெரிவித்த பிரதமர், இந்தியாவின் அண்டை நாடுகளுக்கு முன்னுரிமை அளிக்கும் கொள்கையை சார்ந்து இரு நாடுகளுக்கிடையே ஒத்துழைப்பை விரிவுபடுத்த அவர்களுடன் இணைந்து பணிபுரிவதற்கு தான் விரும்புவதாகவும் தெரிவித்தார்.
தொழிலாளர் மற்றும் வேலைவாய்ப்பு அமைச்சகம்
2023 மார்ச் மாதத்திற்கான தொழிற்சாலைத் தொழிலாளர்களுக்கான நுகர்வோர் விலைக் குறியீட்டு எண் 
மத்திய தொழிலாளர் நலன் மற்றும் வேலைவாய்ப்பு அமைச்சகத்தின் கீழ் இயங்கும் தொழிலாளர் துறை அலுவலகம், நாட்டில் உள்ள 88 தொழில்துறை முக்கியத்துவம் வாய்ந்த இடங்களில் உள்ள 317 சந்தைகளில் இருந்து சேகரிக்கப்பட்ட சில்லறை விலைத் தொகுப்பின் அடிப்படையில் ஒவ்வொரு மாதமும் தொழிற்சாலைத் தொழிலாளர்களுக்கான நுகர்வோர் விலைக் குறியீட்டைத் தொகுத்து வெளயிட்டு வருகிறது. இந்த அட்டவணை 88 இடங்கள் மற்றும் அகில இந்திய அளவில் தொகுக்கப்பட்டு அடுத்த மாதத்தின் கடைசி வேலை நாளில் வெளியிடப்படுகிறது. அதன்படி தற்போது 2023 மார்ச் மாதத்திற்கான குறியீடு வெளியிடப்பட்டுள்ளது.
மார்ச் 2023-க்கான அகில இந்திய தொழிற்சாலைத் தொழிலாளர்களுக்கான நுகர்வோர் விலைக் குறியீட்டு எண், 0.6 புள்ளிகள் அதிகரித்து 133.3 ஆக இருந்தது. ஒரு மாத சதவீத மாற்றத்தில், இது முந்தைய மாதத்துடன் ஒப்பிடும்போது 0.45 சதவீதம் அதிகரித்துள்ளது. கடந்த ஆண்டு இந்த இரு மாதங்களுக்கு இடையே 0.80 சதவீத அதிகரித்து காணப்பட்டது.
தற்போதைய குறியீட்டில் அதிகபட்ச உயர்வாக, மொத்த மாற்றத்தில் 0.25 சதவீத புள்ளிகள் உயர்வுக்கு எரிபொருள் மற்றும் விளக்குகள் பிரிவு காரணமாக இருந்துள்ளது. சமையல் எரிவாயு, மருத்துவமனைக் கட்டணங்கள், மருந்துகள், மோட்டார் சைக்கிள், பசும்பால், மீன், தூய நெய், ஆப்பிள், வாழைப்பழம், சீரகம் உள்ளிட்டைவையும் குறியீட்டு எண் உயர்வுக்குக் காரணம் ஆகும். இருப்பினும், கோதுமை ஆட்டா, அரிசி, உருளைக்கிழங்கு, வெங்காயம், முருங்கை, தக்காளி, திராட்சை, சோயாபீன் எண்ணெய், சூரியகாந்தி எண்ணெய், கடுகு எண்ணெய், பருத்தி விதை எண்ணெய், கோழி, முட்டைக்கோழி போன்றவற்றின் மூலம் இந்த அதிகரிப்பு பெருமளவில் தடுக்கப்பட்டது.
நகரங்களின் அளவில், அகமதாபாத்தைப் பொறுத்தவரை இந்தக் குறியீட்டில் அதிகபட்சமாக 3.3 புள்ளிகள் அதிகரித்துள்ளது. ஜாம்ஷெட்பூர் மற்றும் குருகிராம் முறையே 3.2 மற்றும் 3.1 புள்ளிகள் உயர்வைப் பதிவு செய்தன. 3 இடங்கள் 2 முதல் 2.9 புள்ளிகள் வரையிலும், 23 இடங்கள் 1 முதல் 1.9 புள்ளிகள் வரையிலும், 43 இடங்கள் 0.1 முதல் 0.9 புள்ளிகள் வரையிலும் உயர்வைப் பதிவு செய்துள்ளன. சேலத்தில் 1.4 புள்ளிகள் குறைந்துள்ளது. திருநெல்வேலியில் 1 புள்ளி குறைந்துள்ளது.
ஆண்டு பணவீக்கம் முந்தைய மாதத்தின் 6.16 சதவீதத்துடன் ஒப்பிடும்போது கடந்த மாதம் 5.79 சதவீதமாகவும், அதற்கு முந்தைய ஆண்டு இதே மாதத்தில் 5.35 சதவீதமாகவும் இருந்தது. இதேபோல், உணவுப் பணவீக்கம் முந்தைய மாதத்தின் 6.13 சதவீதத்திலிருந்து 5.02 சதவீதமாக குறைந்தது. ஒரு வருடத்திற்கு முன்பு இதே மாதத்தில் இது 6.27 சதவீதமாகவும் இருந்தது.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களுக்கு ஒதுக்கப்பட்ட நிதி குறித்த தகவல்கள்
நாடாளுமன்றத்தின் மக்களவையில் கேள்விகளுக்கு பதிலளித்த வட கிழக்கு பிராந்திய வளர்ச்சி அமைச்சர் திரு ஜி கிஷன் ரெட்டி கீழ்காணும் தகவல்களை அளித்தார்.
வடகிழக்கு பகுதிக்கு அதிக நிதி வளங்கள் சென்று சேர்வதை உறுதி செய்யும் வகையில், மத்திய துறை திட்டங்கள் மற்றும் மத்திய அரசு ஆதரவு பெற்ற திட்டங்களுக்கான தங்களது மொத்த பட்ஜெட்டில் 10 சதவீதத்தை வடகிழக்கு பிராந்தியத்திற்கு மத்திய அமைச்சகங்கள் மற்றும் துறைகள் ஒதுக்குகின்றன.
பட்ஜெட் ஆவணங்களில் உள்ள தகவல்களின் படி, 2014-15 முதல் 2020-21 வரையிலான மத்திய அமைச்சகங்கள் மற்றும் துறைகளின் வடகிழக்கு பிராந்தியத்திற்கான செலவு ரூ 2,65,766.67 கோடி ஆகும்.
அசாமிற்காக மொத்தம் 101 சிறப்பு தொகுப்புகளுக்கு 2003 முதல் 2020 வரை ஒப்புதல் அளிக்கப்பட்டு ரூ 979.38 கோடி ஒதுக்கப்பட்டுள்ளது. கடந்த 2 வருடங்களில் மட்டும் ரூ 99.24 கோடி ஒதுக்கப்படுள்ளது.
அருணாச்சலப் பிரதேசம், அசாம், மணிப்பூர், மேகாலயா, மிசோராம், நாகாலாந்து, சிக்கிம் மற்றும் திரிபுரா ஆகிய வடகிழக்கு மாநிலங்களில் உள்ள நிறுவனங்கள்/தனிநபர்களுக்கு வடகிழக்கு வளர்ச்சி நிதி நிறுவனத்தால் 2019-20-ம் ஆண்டு ரூ 319.43 கோடியும், 2020-21-ம் ஆண்டு ரூ 311.29 கோடியும் கடனாக வழங்கப்பட்டுள்ளது.
வடகிழக்கு மாநிலங்களில் 21 ஸ்டார்ட் அப் நிறுவனங்கள் இதுவரை முதலீடு செய்துள்ளன. இம்மாநிலங்களில் முதலீடு செய்யும் ஸ்டார்ட் அப் நிறுவனங்களுக்கு வடகிழக்கு நிறுவன நிதியில் இருந்து நிதியுதவி வழங்கப்படுகிறது. 21 நிறுவனங்களுக்கு இதுவரை நிதியுதவி வழங்கப்பட்டுள்ளது.
மேலும், 2017-18 முதல் 2021-22 வரை வடகிழக்கு மாநிலங்களில் 3875 வேலைவாய்ப்புகள் உருவாக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776439
https://pib.gov.in/PressReleasePage.aspx?PRID=1776442
https://pib.gov.in/PressReleasePage.aspx?PRID=1776445
(Visitor Counter : 92
பாதுகாப்பு அமைச்சகம்
முன்னாள் ராணுவ வீரர்களின் நலனில் அரசு உறுதியுடன் உள்ளது : பாதுகாப்புத்துறை அமைச்சர் திரு ராஜ்நாத் சிங்
முன்னாள் ராணுவ வீரர்களின் நலனில் அரசு உறுதியுடன் உள்ளது என்று பாதுகாப்புத்துறை அமைச்சர் திரு ராஜ்நாத் சிங் கூறியுள்ளார்.
லடாக்குக்கு 3 நாள் பயணமாக, பாதுகாப்புத்துறை அமைச்சர் திரு. ராஜ்நாத் சிங் சென்றுள்ளார். அவர் முன்னாள் ராணுவத்தினரை சந்தித்து இன்று கலந்துரையாடினார். அப்போது அவர் கூறியதாவது:
நாட்டின் பாதுகாப்பை உறுதி செய்ததில் முன்னாள் ராணுவத்தினரின் ஈடு இணையற்ற அர்ப்பணிப்பை பாராட்டுகிறேன். முன்னாள் ராணுவத்தினரின் நலனில் அரசு உறுதியுடன் உள்ளது. முன்னாள் ராணுவத்தினருக்கு ஒரே பதவி, ஒரே ஊய்வூதியம் திட்டம் கொண்டு வர பிரதமர் திரு.நரேந்திர மோடி எடுத்த முடிவு, நீண்ட கால காத்திருப்பை முடிவுக்கு கொண்டு வந்தது. முன்னாள் ராணுவத்தினரின் நலன் மற்றும் திருப்தியில், அரசின் அசைக்கமுடியாத உறுதிக்கு இது சாட்சியமாக உள்ளது. நாட்டின் பாதுகாப்பில் நீங்கள் எடுத்துக்கொண்ட கவனத்தைப்போல், உங்கள் நலனில் கவனம் செலுத்துவதுதான் எங்கள் நோக்கம்.
முன்னாள் ராணுவத்தினரின் மறுவாழ்வுக்கு வேலைவாய்ப்பு கண்காட்சிகள் உட்பட பல நடவடிக்கைகளை அரசு எடுத்துவருகிறது. இதன் மூலம் முன்னாள் ராணுவத்தினர் பலர் வேலைவாய்ப்பு பெற்றுள்ளனர். டிஜிட்டல் இந்தியா திட்டத்தின் கீழ் பல ஆன்லைன் சேவைகள் முன்னாள் ராணுவத்தினருக்காக அறிமுகப்படுத்தப்பட்டுள்ளன. கொவிட் தொற்று நேரத்தில் தொலைதூர மருத்துவ சேவை வழங்குவதற்காக ‘இ-செஹாத்’ என்ற இணையதளம் தொடங்கப்பட்டது. முன்னாள் ராணுவத்தினர் சந்திக்கும் பிரச்சினைகளை தீர்க்க ஐவிஆர்எஸ் அறிமுகம் செய்யப்பட்டது.
இவ்வாறு திரு.ராஜ்நாத் சிங் பேசினார்.
இந்நிகழ்ச்சியில் லடாக் துணை நிலை ஆளுநர் திரு ஆர்.கே.மாத்தூர், ராணுவ தளபதி ஜெனரல் எம்.எம் நரவானே உட்பட பலர் கலந்து கொண்டனர்.
அதன்பின் லடாக், லே, கார்கில் பகுதி மக்கள் பிரதிநிதிகள் மற்றும் அதிகாரிகளை அமைச்சர் திரு. ராஜ்நாத் சிங் சந்தித்து பேசினார்.
லடாக் பயணத்தின் போது, எல்லைப்புற சாலைகள் அமைப்பு கட்டிய பல உள்கட்டமைப்பு திட்டங்களையும் திரு ராஜ்நாத் சிங் தொடங்கி வைப்பார். அங்குள்ள வீரர்களை சந்தித்தும் அவர் கலந்துரையாடுகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730689
------
(Visitor Counter : 248
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 183.82 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 14,704 கொவிட் சிகிச்சை பெறுபவர்கள் 0.03%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 1,876 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,87,410 என அதிகரித்துள்ளது.
கடந்த 24 மணி நேரத்தில் 1,233 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.20 சதவீதம் ஆகும்
வாராந்திர பாதிப்பு விகிதம் 0.25 சதவீதம் ஆகும்
இதுவரை மொத்தம் 78.85 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,24,022 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811166
பாதுகாப்பு அமைச்சகம்
மேற்கு பிராந்திய கடற்படை தலைமை அலுவலகத்திற்கு பிரேசில் கடற்படையினர் வருகை
மேற்கு பிராந்திய கடற்படை தலைமை அதிகாரி வைஸ் அட்மிரல் அஜேந்திர பகதூர் சிங்கை பிரேசில் நாட்டின் கடற்படையின் தொழிலக தயாரிப்பு & பொறியியல் துறை இயக்குனர் வைஸ் அட்மிரல் லிபரல் இனியோ ஸான்லெட்டோ தலைமையிலான கடற்படை குழுவினர் சந்தித்தனர். இந்த சந்திப்பின்போது, பாதுகாப்பு & நீர்மூழ்கி கப்பல் தொழில்நுட்பம், மேக் இன் இந்தியா, கடற்படைகளுக்கு இடையேயான தொழில்முறை ஒத்துழைப்பிற்கான முன்முயற்சிகள் உட்பட பல்வேறு கடற்படை சார்ந்த விஷயங்கள் குறித்து இரு நாட்டு அதிகாரிகளும் விவாதித்தனர். இந்த இரண்டு நாட்கள் பயணத்தில் இந்திய அதிகாரிகளை சந்தித்து, நீர்மூழ்கி கப்பல்கள் பராமரிப்பு குறித்து விரிவாக தெரிந்துக் கொள்ள உள்ள பிரேசில் வீரரகள், மும்பையில் உள்ள மஸாகன் கப்பல் கட்டும் தளம் மற்றும் கல்வாரி நீர்மூழ்கி கப்பலை பார்வையிட உள்ளனர்.
கூட்டுறவு அமைச்சகம்
அஹமதாபாத்தில் உள்ள குஜராத் மாநில வேளாண் கூட்டுறவு மற்றும் ஊரக வளர்ச்சி வங்கி நிறுவனத்தின் 70வது ஆண்டு பொதுக்கூட்டத்தில் மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா புதுதில்லியிலிருந்து காணொலி காட்சி வாயிலாக உரையாற்றினார்
அஹமதாபாத்தில் உள்ள குஜராத் மாநில வேளாண் கூட்டுறவு மற்றும் ஊரக வளர்ச்சி வங்கி நிறுவனத்தின் 70-வது ஆண்டு பொதுக்கூட்டத்தில் மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா புதுதில்லியிலிருந்து காணொலி காட்சி வாயிலாக இன்று உரையாற்றினார். இந்த நிகழ்ச்சியில் பேசிய திரு அமித்ஷா, விடுதலை பெருவிழாவை இந்தியா கொண்டாடி வரும் இவ்வேளையில், அடுத்த 25 ஆண்டுகளுக்கு பிறகு சுதந்திர தினத்தின் நூற்றாண்டு விழாவை கொண்டாடவுள்ளது. இந்நிலையில், கூட்டுறவு மூலம் நாட்டிற்கான செழுமை என்ற தீர்மானத்தை பிரதமர் திரு நரேந்திர மோடி கொண்டுள்ளதாக கூறினார். பிரதமர் திரு நரேந்திர மோடியின் தலைமையின் கீழ் வங்கித்துறையில் மேற்கொள்ளப்பட்ட சீர்திருத்தங்கள் மூலம் வங்கி சேவைகளின் பயன்களை குடிமக்கள் அடைந்து வருவதாக தெரிவித்தார்.
71-ம் ஆண்டில் அடியெடுத்து வைக்கும் இந்த வங்கியின் சம்பந்தப்பட்டவர்களுக்கும், விவசாயிகளுக்கும் வாழ்த்துக்களை தெரிவித்துக்கொள்வதாக கூறினார். சர்தார் பட்டேலின் ஊக்கத்துடனும், போர்பந்தர் இளவரசர் உதயபன்சிங்கின் முயற்சியாலும் ஆயிரக்கணக்கான விவசாயிகள் நிலங்களுக்கு உரிமையாளர்களானார்கள். விவசாயிகளை நில சொந்தக்காரர்களாக மாற்றியதில் இந்த வேளாண் வங்கி முக்கிய பங்காற்றியதாக குறிப்பிட்டார்.
குஜராத் வேளாண் துறைக்கு இந்த வேளாண் வங்கி மிகப்பெரிய பங்களிப்பை அளித்துள்ளதாகவும் அவர் கூறினார். வேளாண் கட்டமைப்புக்காக குஜராத் விவசாயிகளுக்கு குறுகிய மற்றும் நீண்டகால கடன்களை இந்த வங்கி வழங்கியதாகவும், அமைச்சர் திரு அமித்ஷா கூறினார்.
பிரதமர் அலுவலகம்
கேரள நிறுவன தினத்தில் மாநில மக்களுக்கு பிரதமர் வாழ்த்து
கேரள மாநிலத்தின் நிறுவன தினம் கொண்டாடப்படுவதை முன்னிட்டு அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"நாட்டின் வளர்ச்சிக்குத் தொடர்ந்து உறுதுணையாக இருக்கும் கேரள மக்களுக்கு மாநில தின வாழ்த்துகள். தன் இயற்கை அழகால் உலகெங்கிலும் உள்ள மக்களை ஈர்க்கும் தலமாக இந்த மாநிலம் விளங்குகிறது. கேரளாவின் இடையறாத வளர்ச்சிக்காக நான் பிரார்தித்துக் கொள்கிறேன்", என்று பிரதமர் அந்த செய்தியில் தெரிவித்துள்ளார்.